**Αθήνα:** 10.01.2024

**ΑΝΑΚΟΙΝΩΣΗ**

Έκδοση δύο προκηρύξεων 5Κ/2023 και 6Κ/2023 με θέσεις για άτομα με αναπηρία και συγγενείς

Η με αριθμό **5Κ/2023** Προκήρυξη του Α.Σ.Ε.Π. [**(Φ.Ε.Κ. 55 /τ. Α.Σ.Ε.Π./29.12.2023)**](https://www.et.gr/api/DownloadFeksApiAsep/?fek_pdf=20231000055) αφορά στην πλήρωση με σειρά προτεραιότητας **επτακοσίων εβδομήντα πέντε (775) θέσεων μόνιμου προσωπικού σε φορείς του Υπουργείου Υγείας και προσωπικού  με σχέση εργασίας Ιδιωτικού Δικαίου Ορισμένου Χρόνου διάρκειας τριών (3) ετών στο Γενικό Νοσοκομείο Παπαγεωργίου (Ν.Π.Ι.Δ.),** **Δευτεροβάθμιας και Υποχρεωτικής Εκπαίδευσης,** σύμφωνα με το άρθρο 28 του ν. 4765/2021.

**Θέσεις:**

**Δ.Ε. 69 θέσεις για άτομα με αναπηρία 50% και άνω και 37 θέσεις για άτομα που έχουν τέκνο, αδελφό ή σύζυγο, καθώς και τα τέκνα ατόμων με ποσοστό αναπηρίας 67% και άνω.**

**Υ.Ε.: 8 θέσεις για άτομα με αναπηρία 50% και άνω και 1 θέση για άτομα που έχουν τέκνο, αδελφό ή σύζυγο, καθώς και τα τέκνα ατόμων με ποσοστό αναπηρίας 67% και άνω.**

Το Φ.Ε.Κ. της προκήρυξης έχει καταχωριστεί στην ιστοσελίδα του Α.Σ.Ε.Π. (www.asep.gr) και διατίθεται δωρεάν από το Εθνικό Τυπογραφείο (Καποδιστρίου 34, Αθήνα).

Οι υποψήφιοι πρέπει να συμπληρώσουν και να υποβάλουν ηλεκτρονική αίτηση συμμετοχής στο ΑΣΕΠ, αποκλειστικά μέσω του διαδικτυακού του τόπου, ακολουθώντας τις οδηγίες που παρέχονται στην Προκήρυξη (Παράρτημα Β΄).

Η προθεσμία υποβολής των **ηλεκτρονικών αιτήσεων** συμμετοχής στη διαδικασία αρχίζει στις **16 Ιανουαρίου 2024** ημέρα **Τρίτη** **και ώρα 8:00** και λήγει στις **31 Ιανουαρίου** **2024**, ημέρα **Τετάρτη** **και ώρα 14:00**.

Τα απαραίτητα, κατά περίπτωση, δικαιολογητικά με τα οποία, αποδεικνύονται τα προσόντα, κριτήρια ή ιδιότητες που επικαλούνται οι υποψήφιοι με την αίτηση συμμετοχής τους, θα υποβληθούν ηλεκτρονικά, πριν την έκδοση των προσωρινών αποτελεσμάτων, μετά από σχετική Ανακοίνωση του ΑΣΕΠ (ΚΕΦΑΛΑΙΟ Δ΄ της προκήρυξης).

Η με αριθμό **6Κ/2023** Προκήρυξη του Α.Σ.Ε.Π. [**(Φ.Ε.Κ. 54 /τ. Α.Σ.Ε.Π./29.12.2023)**](https://www.et.gr/api/DownloadFeksApiAsep/?fek_pdf=20231000054) αφορά στην πλήρωση με σειρά προτεραιότητας **εκατόν εξήντα (160) θέσεων μόνιμου προσωπικού** Πανεπιστημιακής, Τεχνολογικής, Δευτεροβάθμιας και Υποχρεωτικής Εκπαίδευσης, **στα Σωφρονιστικά Καταστήματα (Υπουργείο Προστασίας του Πολίτη) και στις Ιατροδικαστικές Υπηρεσίες (Υπουργείο Δικαιοσύνης),** σύμφωνα με το άρθρο 28 του ν. 4765/2021.

**Θέσεις:**

**Π.Ε. 6 θέσεις για άτομα με αναπηρία 50% και άνω και 2 θέσεις για άτομα που έχουν τέκνο, αδελφό ή σύζυγο, καθώς και τα τέκνα ατόμων με ποσοστό αναπηρίας 67% και άνω**

**Τ.Ε.: 8 θέσεις για άτομα με αναπηρία 50% και άνω και 6 θέσεις για άτομα που έχουν τέκνο, αδελφό ή σύζυγο, καθώς και τα τέκνα ατόμων με ποσοστό αναπηρίας 67% και άνω**

**Δ.Ε. 2 θέσεις για άτομα με αναπηρία 50% και άνω.**

Το Φ.Ε.Κ. της προκήρυξης έχει καταχωριστεί στην ιστοσελίδα του Α.Σ.Ε.Π. (www.asep.gr) και διατίθεται δωρεάν από το Εθνικό Τυπογραφείο (Καποδιστρίου 34, Αθήνα).

Οι υποψήφιοι πρέπει να συμπληρώσουν και να υποβάλουν ηλεκτρονική αίτηση συμμετοχής στο ΑΣΕΠ, αποκλειστικά μέσω του διαδικτυακού του τόπου, ακολουθώντας τις οδηγίες που παρέχονται στην Προκήρυξη (Παράρτημα Β΄).

Η προθεσμία υποβολής των **ηλεκτρονικών αιτήσεων** συμμετοχής στη διαδικασία αρχίζει στις **18 Ιανουαρίου 2024** ημέρα **Πέμπτη** **και ώρα 8:00** και λήγει στις **2 Φεβρουαρίου**  **2024**, ημέρα **Παρασκευή** **και ώρα 14:00**.

Τα απαραίτητα, κατά περίπτωση, δικαιολογητικά με τα οποία, αποδεικνύονται τα προσόντα, κριτήρια ή ιδιότητες που επικαλούνται οι υποψήφιοι με την αίτηση συμμετοχής τους, θα υποβληθούν ηλεκτρονικά, πριν την έκδοση των προσωρινών αποτελεσμάτων, μετά από σχετική Ανακοίνωση του ΑΣΕΠ (ΚΕΦΑΛΑΙΟ Δ΄ της προκήρυξης).

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |